钦定古今图书集成/理学汇编/文学典/第237卷 > 《郑樵通志》 > 《拂舞歌五曲》魏武帝分碣石为四曲共八曲
## 钦定古今图书集成/理学汇编/文学典/第237卷 > 《郑樵通志》 > 《拂舞歌五曲》魏武帝分碣石为四曲共八曲

《白鸠篇》，　亦曰《白凫舞》，以其歌且舞也，亦入清商曲。
《济济篇》　　　　　　　《独禄篇》，　李白作《独鹿》。
《碣石篇》，　晋乐奏，魏武帝分为四篇：一曰《观沧海》，二
曰《冬十月》，三曰《土不同》，四曰《龟虽寿》。

《淮南王篇》：　“旧说淮南王安求仙礼方士，遂与八公
相携而去，莫知所在。其家臣小山之徒思恋不已，乃
作是歌，言安仙去也。”此则恢诞家为此说耳，不然，亦
是后人附会也。

按晋杨泓《舞序》云：“自到江南，见《白符舞》。” 符即凫也。《白凫舞》即《白鸠舞》也。《白凫》之辞出于吴，其本歌云：“平平白凫，思我君惠，集我金堂。” 谓晋为金德，吴人患孙皓虐政而思从晋也。然《碣石章》又出于魏武。则知《拂舞》五篇，并晋人采集三国之前所作，惟《白凫》不用吴旧歌而更作之，命以《白鸠》焉。